ناتو عمومی سکرتری ینس استولتنبرگ, مدافعه بوییچه امریکا قوشمه ایالتلری گه باغلی لیگی نی کمه یتیتریب "ستراتیژیک اوله راق ایرکین لیک" ایگه سی بولماقچی بولگن اوروپا بیرلیگی نی بو هدف اورنیگه "ستراتیژیک همکارلیککه" چقیردی.
استولتبرگ, اوروپا بیرلیگی نینگ حاضرگی دور باشلیغی بولگن پرتگال تامانیدن ترتیب لنگن پارلمان لر ارا مراسمده, اورتاق تشقی مناسبت لر و خوفسیزلیک سیاست لری توغریسیده معروضه قیلرایکن, پارلمنتر لرنینگ سئوال لری گه جواب قیتردی.
ناتو و اوروپا بیرلیگی نینگ قرشی سیده تروریزم, سایبری هجوم لر, روسیه و چین نینگ یوکسه لیشی کبی تهدید لرنینگ موجود ایکن لیگی نی بیلدیرگن استولتنبرگ, اوروپا بیلن شمالی امریکا اورته سیده گی مناسبت لرنینگ مستحکم له نیشی کیره ک ایکن لیگی نی معلوم قیلدی.
استولتنبرگ, ترانس اتلانتیک مناسبت لرنینگ ضعیف لیگی نینگ ناتو کوچی نی کمه یتیریب اوروپا نی بولیب قویه دیگن لیگی نی بیلدیردی.
تروریزم گه قرشی کوره ش نی مثال قیلیب کورستگن استولتنبرگ, بونده ی قیین چیلیککه قرشی اوروپا و امریکا قوشمه ایالتلری نینگ بیرته گینه اوزی نینگ کوره ش آلیب باره آلیشی نینگ ممکن ایمس لیگی نی معلوم قیلدی.
استولتنبرگ, چین گه قرشی ترانس اتلانتیک مناسبت لری نینگ اهمیتی گه دقت قره ترایکن, "چین یقینده دنیا نینگ اینگ کوچلی اقتصادی دن عبارت بوله دی.  اینگ کتته مدافعه بودیجه سی و مهم تکنالوژی لر بحث موضوعی.  اوروپا و همده امریکا نینگ بونگه قرشی بیرته گینه اوزی نینگ کوره شیشی ممکن ایمس.  بیرته گینه چین اوزی ناتو نینگ اهمیتی نی آرتیریش اوچون ییترلی.  زیرا خلق ارا مقیاسده قیین چیلیک لر گه دوچ کیلینگنده, کوچ موازنه سی نینگ اوزگریشی و خوفسیزلیک بحث موضوعی بولگنده کوچلی بولیش مهم.  باشقه امتحان لرنینگ هم نظر گه آلینیشی تقدیرده همه میز نینگ بیر یقه دن باش چیقاریشی میز کیره ک" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
